Diari Oficial de la Generalitat Valenciana


Sumari del DOGV 7304, del 26-06-2014 (2014/5736)

Notificació de la sentència dictada en el procediment de modificació de mesures en relació amb els fills número 46/2013.
------------------------------------------------------------------------------------------------------------------------

### Dades del document

Número de DOGV
:   7304

Data del DOGV
:   26-06-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/5736


Organisme emissor
:   Jutjat de Violencia Sobre la Dona Número 4 de València

Tipus de document
:   Edicte

Notificació de la sentència dictada en el procediment de modificació de mesures en relació amb els fills número 46/2013. [2014/5736]  
Modificació de mesures supòsit contenciós 000046/2013-A  
De: Marivel Osinaga Arteaga.  
Procurador: Ramón Biforcos Sancho.  
Contra: Agustín Fernández Cazón.  
Procurador/a: -  
José Ricardo Belenguer Vercuch, secretari del Jutjat de Violència sobre la Dona número 4 de València, done fe que en este procediment civil 46/2013-A, seguit a instàncies de Marivel Osinaga Arteaga contra Agustín Fernández Cazón, s'ha dictat la Sentència número 17/2014, de data 18 de juny de 2014, que, literalment, és com seguix:  
  
  
«Dispositiva  
Estime parcialment la demanda interposada per Marivel Osinaga Arteaga, representada pel procurador Antonio Biforcos Sancho i assistida pel lletrat Francisco Luis Doménech Herrero, d'adopció de mesures definitives amb relació a fills menors d'edat, contra Agustín Fernández Cazón, en situació de rebel·lia processal, en què és part el ministeri fiscal, i desestime la pretensió efectuada amb relació al fill menor, L. E. F. O., per no ser-hi competents els tribunals espanyols, i estime la pretensió relativa a la filla menor, L. E. F. O., i ordene, amb relació a ella, les mesures següents:  
1. La pàtria potestat sobre la filla menor, L. E. F. O., de sis anys d'edat, serà compartida pels seus pares, i atribuïsc l'exercici exclusiu a la mare, Marivel Osinaga Arteaga, per a tots els procediments d'índole administrativa amb relació a esta menor.  
2. El pare ha de pagar en concepte de pensió d'aliments a favor de la filla la quantitat de 100 euros mensuals, que es pagaran en els cinc primers dies de cada mes i en 12 mensualitats a l'any, en el compte que designe la mare. Esta quantitat s'actualitzarà anualment conforme a l'índex de preus de consum. Així mateix, pagarà a mitges les despeses extraordinàries que es produïsquen per la seua filla menor, i caldrà ajustar-se, per a determinar-les, al que establix l'article 7.3 de la Llei 5/2011, Valenciana de Relacions Familiars.  
3. No fixe un règim de vistes en favor del pare.  
Tot això sense fer un pronunciament especial sobre les costes causades.  
Notifiqueu esta resolució a les parts, i feu-los saber que no és ferma i que, contra esta, es pot interposar un recurs d'apel·lació per a l'Audiència Provincial de València, a través d'este jutjat, en el termini de 20 dies hàbils comptat des de l'endemà de la notificació.  
  
Esta és la meua sentència, que es notificarà de forma legal a les parts, i que quedarà testimoniada en les actuacions, i que, una vegada siga ferma, cal notificar al registre civil on conste la inscripció del matrimoni, que pronuncie, mane i firme.  
Esta és la meua sentència, que pronuncie, mane i firme».  
I atés que el demandat, Agustín Fernández Cazón, es troba en parador desconegut, expedisc este edicte a fi que li valga de notificació de forma deguda.  
  
València, 19 de juny de 2014.- El secretari judicial: José Ricardo Belenguer Vercuch.